Jaja also dä Abschied vor Schwiiz isch ja scho nid soo eifach gsi wia i mier das vorgstellt han…Aber dReis isch super gsi! Im Flug Züri-Madrid hani en Fensterplatz kha und drum in Madrid nachher en halba "Gnickstarri"   Nei isch echt wunderschön gsi- i liaba das so über Land und Berga  zflüga…Und dä Unterschied zwüscha Nord- und Südeuropa isch ja echt gewaltig. Schwups wächslet alles vomena satta Grüan in verschiedeni Bruntön. In Madrid acho, hani denn gad no so schnell Zit kha zum en Fläscha Wasser kaufa und denn super min Zug nach Murcia verwütscht. Und "couchsurfing" sei Dank bini in Murcia vom Victor und dr Estefania direkt vom Bahnhof abgholt worda. Bi ina zwei hani denn au bis hüt gläbt, di spanisch Mentalität kennaglärnt und murcianisch gässa. Es isch echt unglaublich wia gastfründlich dass dSpanier sind (nid nur die 2)!!!